
RĪGAS DOME

Rātslaukums 1, Rīga, LV-1539, tālrunis 67012222, e-pasts: riga@riga.lv

LĒMUMS
Rīgā

27.04.2022.

        Nr. 1509

  (prot. Nr. 57, 56. §)

Par piekrišanu SIA “Rīgas 1. slimnīca” dāvinājumam (ziedojumam) vispārējam atbalstam Ukrainas sabiedrībai



Pamatojoties uz likuma “Par pašvaldībām” 21. panta pirmās daļas 27. punktu un Ukrainas civiliedzīvotāju atbalsta likuma 11.1 panta septīto daļu, Publiskas personas finanšu līdzekļu un mantas izšķērdēšanas novēršanas likuma 11. panta trešās daļas 2. punktu, ņemot vērā SIA “Rīgas 1. slimnīca” 21.04.2022. vēstuli Nr. 1.1-14/274, SIA “Rīgas 1. slimnīca” 26.04.2022. kārtējās dalībnieku sapulces lēmumu (prot. Nr. 4), Rīgas dome nolemj:

1. Atļaut SIA “Rīgas 1. slimnīca” (reģistrācijas Nr. 40003439279, juridiskā adrese: Bruņinieku iela 5 k-2, Rīga, LV-1001) dāvināt (ziedot) vispārējam atbalstam Ukrainas sabiedrībai medikamentus, kā arī pārsienamos un medicīniskos materiālus neatliekamās medicīniskās palīdzības sniegšanai par preču vērtības kopsummu līdz 10 000 euro.
2. Noteikt, ka lēmuma 1. punktā minētā dāvinājuma, kura apmērs nepārsniedz 20 % no SIA “Rīgas 1. slimnīca” 2021. pārskata gada peļņas summas, kas samazināta par kapitālsabiedrības attiecīgajā pārskata gadā saņemto valsts budžeta dotāciju Covid-19 radītās krīzes seku mazināšanai, un citu Publiskas personas finanšu līdzekļu un mantas izšķērdēšanas novēršanas likuma 10. panta otrās daļas 1. punktā minēto dāvinājumu summa nedrīkst pārsniegt Publiskas personas finanšu līdzekļu un mantas izšķērdēšanas novēršanas likuma 11. panta pirmajā daļā noteikto apmēru.
3. Uzdot SIA “Rīgas 1. slimnīca” pēc minētā dāvinājuma (ziedojuma) veikšanas 10 darba dienu laikā informēt Rīgas valstspilsētas pašvaldību un Finanšu ministriju par veikto dāvinājumu (ziedojumu), norādot tā summu un saņēmēju.
4. SIA “Rīgas 1. slimnīca” ir atbildīga par lēmuma izpildi.
Rīgas domes priekšsēdētājs

